b'\n_START_ARTICLE_\nTerme Radenci\n_START_SECTION_\nGeografija\n_START_PARAGRAPH_\nZdravili\xc5\xa1\xc4\x8de le\xc5\xbei na levem bregu Mure na nadmorski vi\xc5\xa1ini okoli 200 mnm pod severnimi obronki Slovenskih goric ob cesti, ki povezuje Gornjo Radgono z Mursko Soboto. Od bli\xc5\xbenje Gornje Radgone je zdravili\xc5\xa1\xc4\x8de oddaljeno okoli 8 km. Podnebje je deloma podalpsko, deloma kontinentalno.\n_START_SECTION_\nZgodovina\n_START_PARAGRAPH_\nLeta 1833 je Karl Henn  tu  odkril izvire slatine in 1869 postavil prvo polnilnico, zdravili\xc5\xa1ka dejavnost pa je se za\xc4\x8dela 1882. Razvoj zdravili\xc5\xa1\xc4\x8da je pospe\xc5\xa1ila 1890 zgrajena \xc5\xbeeleznica Gornja Radgona - Ljutomer. Med obema svetovnima vojnama so z novimi vrelci pospe\xc5\xa1evali pridobivanje mineralne vode, isto\xc4\x8dasno pa se je ve\xc4\x8dala zdravili\xc5\xa1ka dejavnost. V \xc5\xa1estdesetih in sedemdesetih letih 20. stol so zgradili nove polnilnice ter zdravili\xc5\xa1ke, hotelske in rekreacijske objekte.\n_START_SECTION_\nNaravno zdravilno sredstvo\n_START_PARAGRAPH_\nNaravno zdravilno sredstvo je alkalno-muriati\xc4\x8dna in salini\xc4\x8dno-kisla voda s temperaturo 12 - 16\xc2\xbaC, ki vsebuje nad 3 g/liter (vezanega ali prostega) ogljikovega dioksida.\n_START_SECTION_\nIndikacije\n_START_PARAGRAPH_\nBolezni srca in o\xc5\xbeilja, Pove\xc4\x8dan krvni pritisk, bolezni ledvic in se\xc4\x8dil, prostate, presnovne motnje, bolezni gastrointestinalnega trakta, paradontopatija.\n_START_SECTION_\nKontraindikacije\n_START_PARAGRAPH_\nDekompenzirana sr\xc4\x8dna obolenja, bronhialna astma, ko\xc5\xbene bolezni.\n_START_SECTION_\nZdravili\xc5\xa1ka dejavnost\n_START_PARAGRAPH_\n\xc2\xbbCenter zdravja in sprostitve\xc2\xab\xc2\xa0je opremljen z vsemi potrebnimi aparaturami za ugotavljne in obdelavo bolezni srca in o\xc5\xbeilja ter s potrebno ekipo zdravnikov internistov, kardiologov, fiziologov, stomatologi in balneologov._NEWLINE_Zdravljenje: pitje in kopanje v segreti mineralni vodi (tepm. 34\xc2\xa0\xc2\xb0C), inhaliraje in masa\xc5\xbea dlesen z mineralno vodo; medicinska telovadba, masa\xc5\xbea, elektro in hidroterapija, termoterapija, blatne obloge, savne, solarij; dietalna prehrana; akupunktura.\n_START_SECTION_\nBazeni\n_START_PARAGRAPH_\nBazenski kompleks ima skupno povr\xc5\xa1ino 1460 m\xc2\xb2. Sestavljajo ga notranji plavalni z navadno vodo, ki je rahlo ogrevana (do 29\xc2\xa0\xc2\xb0C) in zunanji termalni bazen s temperaturo vode okoli 34\xc2\xa0\xc2\xb0C, notranji bazen s toplimi vrelci (do 37\xc2\xa0\xc2\xb0C) in bazen\xc4\x8dki za otroke z navadno rahlo ogrevano vodo (do 28\xc2\xa0\xc2\xb0C) in termalno vodo s temp. okoli 34\xc2\xa0\xc2\xb0C, ter bazen za knajpanje s hladno vodo.\n_START_SECTION_\nNastanitev\n_START_PARAGRAPH_\nGostje Zdravili\xc5\xa1\xc4\x8da Radenci imajo mo\xc5\xbenost nastanitve v dveh \xc5\xa1tirizvezdi\xc4\x8dnih hotelih in Izvir._NEWLINE_Hotel Radin z 291 sobami je osrednji hotel Zdravili\xc5\xa1\xc4\x8da Radenci, ki le\xc5\xbei ob izvirih mineralne vode, v zeleni pokrajini \xc5\xbeitnih polj in vinorodnih gri\xc4\x8dev ob reki Muri. Hotel Izvir z 128 sobami je povezan s Hotelom Radin. V hotelu nudijo nego telesa in krepitev telesne odpornosti z mineralno vodo. Hotel Izvir zato ponuja raznovrstne aktivnosti in programe za dobro po\xc4\x8dutje v wellnessu Corrium in Ayurveda centru Radenci._NEWLINE_V Zdravili\xc5\xa1\xc4\x8du Radenci se nahaja tudi Zdravstveni center Zdravili\xc5\xa1\xc4\x8de Radenci, ki je eden izmed redkih zdravili\xc5\xa1\xc4\x8d v Evropi s kar \xc5\xa1tirimi naravnimi zdravilnimi dejavniki (mineralna voda, termalna voda, zdravilno blato in blago podnebje z ve\xc4\x8d kot 250 son\xc4\x8dnimi dnevi na leto), na katerih temelji celovita zdravstvena ponudba sodobno opremljenega kardio-rehabilitacijskega centra.\n_START_SECTION_\nIzleti\n_START_PARAGRAPH_\nVinogradi in posku\xc5\xa1nja vin v vinskih kleteh (Kapelske in Radgonske gorice, Jane\xc5\xbeev hram, Jeruzalem), kme\xc4\x8dki turizem, \xc4\x8drno lon\xc4\x8darstvo v Filovcih, Ple\xc4\x8dnikova cerkev v Bogojini, konjeni\xc5\xa1tvo v Ljutomeru.'